Lolland-Falsters Stifts-Tidende, 1847-07-12
Jollands-Falsters Stiftstidende. Udgivet i Nykjøbing af W. F. Laubs Enke. Redigeret af Chr. Jørgensen. Mandagen den 12te Juli. Js 111. Anno 1847, den 28de Juni, vare, ifølge en under 11te Novbr. f. A. ved et Mode i Saxkjøbing tagen Beslutning, Repræsentanterne for Stiftets samtlige Kjøbstæder, med Undtagelse af dem fra Nakskov og Rødby, som havde meldt at være forhindrede i at mode, forsamlede her i Mariebo, for at tage under Overveielse flere Kjøbstædernes Tarv vedkommende Sager. Som Dirigent af Forhandlingerne fungerede, ifølge et foregaaende Valg, Kjøbmand K. Sidenius. Foreløbig blev man enig om, at det med Hensyn til de Forslag, som i denne og fremtidige Forsamlinger af lignende Art maatte fremkomme, ikke i Protocollen bliver at anføre, af hvem disse ere fremsatte, men at de forsaavidt de maatte komme i Betragtning, skulle ansees som udgaaede fra den hele Forsamling. Den første Sag, som sattes under Discussion, var et Forslag til, om muligt at bevirke en Forandring i Lovbestemmelserne angaaende Betalingen for døvstumme Børn og den Maade, hvorpaa samme at Communerne udredes. Det blev vedtaget, at indgaae med et Andragende i denne Retning til Østifternes næste ordinaire Stænderforsamling, og til at udarbeide og motivere et saadant valgtes en Comitee, bestaaende af Bager Kryger med 16, Procurator Tidemand med 13 og Brændeviinsbrænder Sidenius med 11 Stemmer. Det Udkast, som af Comiteen forfattes, bliver at omsende tilde resp. Repræsentantskaber for Kjøbstæderne og derefter at forelægge for den eventuelle almindelige Repræsentant forsamling, som næste Aar ventes afholdt. Dernæst var fremsat et Forslag til at andrage paa en Forandring i den Ret, som Godseierne besidde, til at nægte Enhversomhelst Bopæl og Ophold paa deres Gods. Man blev enig om at udnævne en Comitee, som skulde udarbeide et Andragende til Fremlæggelse ved den næste ordinaire Stænderforsamling, hvis principale Jndstilling skulde gaae ud paa, at hiint Godscierne tilliggende Privilegium blev ophævet, eller subsidiairt at en lignende Ret til at nægte Saadanne, om hvem det med Sikkerhed kunde antages, at de ville falde Fattigvæsenet til Byrde, at tage Ophold i Kjøbstad-Communerne, maatte indrømmes de respective Communalbestyrelser. Til at danne denne Comitee valgtes Kjøbmand K. Sidenius med 15, Brændeviinsbrænder J. Sidenius, med 12 Stemmer, hvorefter Kjøbmand Bøttern og Procurator Tidemand havde hver 10 Stemmer, og blev det da ved Lodtrækning afgjort, at Sidstnævnte indtræder i Comiteen. Med Hensyn til Comitee-Betænkningen vedtoges det, at samme, efterat være affattet, circulerer mellem Stiftets forskjellige Repræsentantskaber og derefter fremlægges til Discussion og Vedtagelse i næste Aars almindelige Repræsentantmøde. Fremdeleles blev der gjort Forslag om at indgaae til Stiftamtet med et Andragende om, at Kjøbstæderne fremtidig maatte blive befriede for den Udgift, som de hidtil have maattet yde for Fattigregnskabernes Revision, samt at denne herefter maatte underlægges de almindelige Revisorer i Communerne. Da der imidlertid blev bebudet et andet Forslag, som sandsynlig vilde have dettes Ordning paa den ønskede Maade til Følge, blev det vedtaget, indtil videre at stille dette Forslag i Bero Det blev derefter foreslaaet, at Forsamlingen skulde indgaae til Stiftamtet med Anmodning om, at et specielt Regnskab over de i Aarets Løb forefaldende Delinqvent=Omkostninger, som ved Aarets Ende lignes paa Stiftets Kjøbstæder, maatte blive affattet for hvert Aar og meddeelt de respective Communalbestyrelser til Gjennemsyn. Da Gavnligheden heraf fandt almindelig Anerkjendelse i Forsamlingen, paatog Brændeviinsbrænder J. Sidenius sig, efter dennes Anmodning, at forfatte en Skrivelse i den omhandlede Retning, hvilken, efterat have været omsendt og vedtaget af Repræsentantskaberne, bliver at indlevere til den nævnte Autoritet. Endvidere blev det bragt i Forslag, at indgaae til den nærmest forestaaende Stænderforsamling med et Andragende om, at den ved Forordn. af 17de April 1816 paabudne Forhøielse af Bygningsafgiften, saaledes som denne for Tiden paahviler Kjøbstæderne, for Fremtiden maatte bortfalde, og denne Skat herefter saaledes reduceres til sin oprindelige, ved Frong. 1ste Octbr. 1802 ansatte Størrelse. Dette blev vedtaget, og paatog Brændeviinsbr. Sidenius sig at forfatte og motivere et saadant Andragende paa den Maade, som af Forsamlingen var besluttet, hvilket Andragende derefter bliver at omsende og vedtage paa samme Maade, som de forhen omtalte. Herpaa blev det efter derom fremsat Forslag vedtaget, at samtlige Repræsentantskaber for Kjøbstæderne skulde snarest mulig begynde paa at udarbeide Udkast til saadanne endelige Regulativer, som i Communalanordningens § 27 er foreskrevet at skulle indgives. Til Veiledning ved Affattelsen af disse besluttede man at meddele hinanden indbyrdes Udskrivter af de provisoriske Regulativer, som for Tiden ere gjældende, hvilke snarest muligt blev at om seende. Saasnart disse Udkast ere forfattede, blive de ligeledes for hver enkelt Kjøbstads Commune her i Stiftet at omsende til de øvrige, hvorefter de i det næste almindelige Repræsentantmøde nærmere ville blive drøftede.